નાયબ મુખ્યમંત્રી નીતિન પટેલે જાહેર કર્યું છે કે, મુખ્યમંત્રી વિજય રૂપાણીના નેતૃત્વ હેઠળની અમારી ભાજપ સરકારે પૂરા કરેલા પ્રથમ ૧૦૦ દિવસ દરમિયાન ગ્રામજનો, શહેરીજનો, ખેડૂતો, યુવાનો, આદિવાસીઓ, વંચિતો, ગરીબો, મહિલાઓ સહિત તમામ વર્ગો માટે સંખ્યાબંધ ઝડપી નિર્ણયો લઈ તેનો ઝડપી અમલ કરાવ્યો છે અને ફાસ્ટ ટ્રેક ઉપર ચાલી રહેલી આ સરકાર આવતા દિવસોમાં પણ આ જ પદ્ધતિએ કામ કરવાનું ચાલુ રાખી પ્રજાની આશા-અપેક્ષા સંતોષવા પૂરતો પ્રયાસ કરશે.